Trg sv.Nikole 5, 22305 Kistanje

Telefon: (022) 763055; Telefaks (022) 763053

OIB:41783102203; MB:2539535

E-mail:opcina@kistanje.hr

Povjerenstvo za provedbu javnog natječaja

KLASA:112-01/18-03/2

URBROJ:2182/16-03/5-18-2

Kistanje, 04. travnja 2018.g.

Sukladno članku 19. Zakona o službenicima i namještenicima u lokalnoj i područnoj samoupravi (regionalnoj) samoupravi („Narodne novine“ br 86/08, 61/11 i 04/18), privremena pročelnica Jedinstvenog upravnog odjela Općine Kistanje raspisala je

**Javni natječaj za prijam u službu u Jedinstvenom upravnom odjelu Općine Kistanje**

**(Narodne novine br.31/2018. od 04. travnja 2018.g.)**

Naziv upravnog odjela: **Jedinstveni upravni odjel Općine Kistanje**

**Naziv radnog mjesta:** Viši stručni suradnik za razvojne projekte

**Broj izvršitelja:**1 izvršitelj/ica , na neodređeno vrijeme
**Stručni uvjeti:**

– magistar pravne struke ili stručni specijalist javne uprave

– najmanje jedna godina radnog iskustva na odgovarajućim poslovima

– znanje rada na računalu (WORD, EXCEL)

– položen državni stručni ispit (osobe koje nemaju položen državni stručni ispit se mogu kandidirati, uz obvezu da ga polože u roku od godine dana od prijama u službu)

Rok za podnošenje prijava je do 12.04.2018.g.

**UPUTE I OBAVIJEST KANDIDATIMA**

Ova obavijest i upute objavljeni su na web-stranici Općine Kistanje [www.kistanje.hr](http://www.kistanje.hr/)

i na oglasnoj ploči Općine Kistanje.

1. **Opis poslova radnog mjesta:**

Obavlja stručne poslove u vezi s programima fondova EU, te druge poslove iz tog područja. Vodi administrativne i organizacijske poslove u vezi s popunjavanjem prijava na natječaje, izrađuje izvještaje, te prikuplja ostalu dokumentaciju. Obavlja poslove koordiniranja priprema projekata za kandidiranje na EU i druge međunarodne fondove, te financijske i druge fondove. Surađuje u organizaciji i provedbi postupka javne nabave roba, usluga i radova u skladu sa Zakonom o javnoj nabavi, za male i za velike vrijednosti.

1. **Podaci o plaći :**

Podaci o plaći navedenog radnog mjesta propisani su Odlukom o koeficijentima za obračun plaće službenika i namještenika u Jedinstvenom upravnom odjelu Općine Kistanje („Službeni vjesnik Šibensko-kninske županije“,broj 02/18). Slijedom toga plaću čini umnožak koeficijenta složenosti poslova radnog mjesta -1,20 i osnovice za izračun plaće u iznosu od 5.421,54 kuna bruto, uvećanu za 0,5 % za svaku navršenu godinu radnog staža. Osnovica za izračun plaće utvrđena je Odlukom Vlade Republike Hrvatske.

1. **Testiranje kandidata:**

Testiranje kandidata sastoji se od provjere znanja i sposobnosti bitnih za obavljanje poslova

radnog mjesta na koje se kandidat prima-pismeni test. Na prethodnu provjeru znanja i sposobnosti mogu pristupiti samo kandidati koji ispunjavaju formalne uvjete iz natječaja.

**Pravni izvori za pripremanje kandidata za testiranje:**

Pitanja kojima se testira provjera znanja i sposobnosti bitnih za obavljanje poslova radnog mjesta na koje se kandidat prima temelje se na slijedećim propisima:

iz Ustava Republike Hrvatske (NN br.56/90,135/97,8/98,113/00,124/00,28/01/41/01,55/01,76/10, 85/10,05/14)

iz Zakona o lokalnoj i područnoj (regionalnoj) samoupravi (NN br. 33/01,60/01,129/05,109/07, 125/08,36/09,150/11,144/12,19/13,137/15,123/17),

iz Zakona o službenicima i namještenicima u lokalnoj i područnoj(regionalnoj) samoupravi (NN br.86/08, 61/11 i 04/18),

iz Zakona o općem upravnom postupku (NN 47/09),

iz Zakona o javnoj nabavi (NN br. 120/16),

iz Statuta Općine Kistanje.

**Pravila testiranja**

1. Po dolasku na testiranje od kandidata će biti zatražena odgovarajuća identifikacijska isprava radi utvrđivanja identiteta (osobna iskaznica).

2. Za vrijeme provjere znanja i sposobnosti nije dopušteno: korištenje literature, bilježaka, mobitela, napuštati prostorije u kojoj se obavlja provjera, razgovarati ili na drugi način ometati ostale kandidate.

3. Nakon uvodnih radnji, započinje testiranje na način da će kandidatima biti podijeljena

pitanja za provjeru znanja i sposobnosti za obavljanje poslova radnog mjesta za kojeg se kandidat prijavio.

4. Za provjeru znanja i sposobnosti testiranjem dodjeljuje se od 1 do 10 bodova.

5. Smatra se da je kandidat položio test ako je od provjere navedene u točki 4. Postigao najmanje 50% ukupnog broja bodova.

Pismena provjera znanja traje 40 minuta.

Ukoliko kandidat ne pristupi prethodnoj provjeri znanja i sposobnosti, smatra se da je povukao prijavu na natječaj.

 **INTERVJU**

1. Razgovor (intervju) se provodi samo s onim kandidatima koji su ostvarili 50% i više

broja bodova na testiranju.

2. Povjerenstvo za provedbu javnog natječaja kroz razgovor (intervju) sa kandidatima

utvrđuje interese, ciljeve i motivaciju kandidata za rad. Rezultati razgovora (intervjua) boduju se od 1 do 10 bodova.

Ukupan broj bodova koje kandidat može postići testiranjem i intervjuom je 20.

Nakon provedenog postupka, Povjerenstvo za provedbu javnog natječaja utvrđuje rang listu kandidata prema broju ostvarenih bodova, te dostavlja pročelniku Jedinstvenog upravnog odjela Općine Kistanje rang listu kandidata i izvješće o provedenom postupku koje potpisuju svi članovi Povjerenstva za provedbu javnog natječaja.

Rezultati testiranja bit će objavljeni na web-stranici i oglasnoj ploči Općine Kistanje.

Izabrani kandidat, po obavijesti o izboru, dostavlja uvjerenje o zdravstvenoj sposobnosti za obavljanje poslova radnog mjesta, a prije donošenja Rješenja o prijamu u službu.

Pročelnik Jedinstvenog upravnog odjela Općine Kistanje donosi Rješenje o prijamu u službu koje se dostavlja svim kandidatima koji su se prijavili na natječaj.

Kandidat koji nije zadovoljan Rješenjem o prijamu u službu izabranog kandidata, ima pravo podnijeti žalbu općinskom načelniku Općine Kistanje u roku od 15 dana od dana dostave rješenja.

**POZIV NA PRETHODNU PROVJERU ZNANJA I SPOSOBNOSTI BITI ĆE OBJAVLJEN NAJMANJE 5 DANA PRIJE ODRŽAVANJA TESTIRANJA, NA WEB-STRANICI I OGLASNOJ PLOČI OPĆINE KISTANJE**

O vremenu i mjestu održavanja prethodne provjere znanja i sposobnosti (testiranju ) kandidati će biti obaviješteni putem web-stranice Općine Kistanje [www.kistanje.hr](http://www.kistanje.hr) i oglasne ploče Općine Kistanje, najmanje pet dana prije održavanja provjere (testiranja).

**Predsjednik**

Povjerenstva za provedbu javnog

natječaja za prijam u službu